Die Nieshout boom is matig rypbestand en droogtebestand. Dit gaan deur as 'n kleiner boom en het donkergroen saamgestelde blare wat 'n kompakte kroon vorm. Die boom is halfbladwisselend en vertoon mooi herfskleure. Ptaeroxylon obliquum groei teen 'n middelmatige tempo. Ons ervaring is dat Nieshout nie 'n aggressiese wortelstelsel het nie, en terwyl dit ook nie te groot word nie, is dit 'n goeie keuse vir die kleiner tuin.